

Iepirkuma komisijas sniegtā atbilde uz ieinteresētā piegādātāja jautājumu
 “Lakatu iegāde”, 
identifikācijas Nr. VALIC 2026/052/3N-P-MI


[bookmark: _Hlk215570612]Jautājums:
Nolikuma 5.1.3. punktā noteikts, ka "Preces piegādes termiņš plānotajam pasūtījuma gada apjomam ir ne vairāk kā 35 (trīsdesmit piecas) kalendārās dienas no pasūtījuma veikšanas dienas."
Nolikumā noteiktais 35 kalendāro dienu piegādes termiņš neatbilst attiecīgo preču ražošanas ciklam un var nepamatoti ierobežot konkurenci, izslēdzot ražotājus, kuri preces izgatavo pēc individuāla pasūtījuma.
Sazinoties ar potenciālajiem preču ražotājiem, noskaidrojām, ka attiecīgās preces tiek ražotas pēc individuāla pasūtījuma un parasti netiek uzturētas noliktavas krājumos. Atbilstoši ražotāju sniegtajai informācijai materiālu pasūtīšana un saņemšana aizņem aptuveni 15 kalendārās dienas, preču izgatavošana, kvalitātes kontrole un iepakošana – aptuveni 30 kalendārās dienas, savukārt preču piegāde no ražotāja līdz pasūtītāja norādītajai adresei – aptuveni 15 kalendārās dienas.
Tādējādi kopējais preču izgatavošanas un piegādes cikls sasniedz aptuveni 60 kalendārās dienas. Vienlaikus vēršam komisijas uzmanību, ka atsevišķu preču pieejamība ražotāju noliktavu krājumos konkrētā brīdī negarantē to pieejamību visā vispārīgās vienošanās darbības laikā.
Ņemot vērā iepriekš minēto, lūdzam pārskatīt nolikumā noteikto piegādes termiņu un noteikt to ne īsāku par 60 (sešdesmit) kalendārajām dienām.
Atbilde:
Iepirkuma komisija un speciāliste iepirkuma priekšmetā, izskatot saņemto jautājumu, vienojas veikt grozījumus Iepirkuma nolikuma 5.1.3. apakšpunktā, nosakot Preces piegādes termiņu plānotajam gada apjomam ne vairāk kā 60 kalendārās dienas no pasūtījuma veikšanas dienas.
Iepirkuma komisija vienojas pagarināt piedāvājuma iesniegšanas termiņu līdz 2026. gada 6. jūlija plkst. 11:00.
	
Iepirkuma komisijas sniegtā atbilde ir neatņemama iepirkuma sastāvdaļa un ir saistoša visiem pretendentiem. 


